hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Անցած շաբաթ իրավական լրահոսի կենտրոնում Սյունիքի մարզի ընդհանուր իրավասության դատարանի 36-ամյա դատավոր Բորիս Բախշիյանն էր: Երկուշաբթի՝ հունվարի 31-ին հայտնի դարձավ, որ դատախազությունը դիմել է ԲԴԽ՝ Բախշիյանի նկատմամբ քրեական հետապնդում հարուցելու և նրան ազատությունից զրկելու միջնորդություններով, որոնք բավարարվեցին: Բախշիյանի լիազորությունները կասեցվեցին մինչև քննության ավարտը:  Իսկ վաղը՝ փետրվարի 7-ին, ժամը 11-ին դատավոր Դավիթ Արղամանյանը, որը 2018 թվականին, Փաշինյանի քայլարշավի թմբուկահարն էր, կհրապարակի դատարանի որոշումը Բորիս Բախշիյանին  կալանավորելու վերաբերյալ:
Ինչո՞ւմ է մեղադրվում դատավոր Բախշիյանը:
Ըստ գլխավոր դատախազության, Բախշիյանը ոմն Ն.Մ-ին ապօրինաբար կալանավորելու որոշում է ընդունել: Խոսքը Քաջարանի քաղաքապետ Մանվել Փարամազյանի գործով անցնող ամբաստանյալ Նվեր Մկրտչյանի մասին է, որը մեղադրվում է այն բանի համար, որ, ըստ դատախազության, օժանդակել է մի խումբ անձանց կողմից  > ՓԲ ընկերությանը պատկանող առանձնապես խոշոր չափերի գույքը խարդախությամբ հափշտակելուն, ինչպես նաև Քաջարան համայնքի ղեկավար Մանվել Փարամազյանի կողմից առանձնապես խոշոր չափերով կաշառք ստանալուն: Նվեր Մկրտչյանին կալանավորելու որոշումը դատարանը կայացրել է երկու ամիս առաջ՝ դեկտեմբերի սկզբին:
Այդ օրը դատավոր Բախշիյանը Քաջարանի համայնքապետ Մանվել Փարամազյանի և մյուսների գործով դատական նիստ էր նշանակել: Ամբաստանյալ Նվեր Մկրտչյանը, որը Փարամազյանի դեմ վկայություն էր տվել, նիստին չէր ներկայացել, ինչը դատարանը անհարգելի է համարել, փոխելով Մկրտչյանի խափանման միջոց ստորագրությունը կալանքի: Դատավորի փաստաբանները համարում են, որ ծանր հանցանքի համար մեղադրվող ամբաստանյալի դատական նիստին չներկայանալու համար նրան կալանավորելը միանգամայն օրինական է:
«Դատավորը հնարավորություն չունեն՞ա խափանման միջոցը փոխելու, պատշաճ վարքագիծն ապահովելու: Ոչ միայն սա օրինական է, այլ լայնորեն կիրառվող պրակտիկա է: Դե թող մի ծանր, կամ առանձնապես ծանր հանցանքի մեջ մեղադրվող անձ մի որևէ քննիչի մոտ չներկայանա, միանգամից կալանքի միջնորդություն կտանեն դատարան: Առանց նման խնդրի են տանում: Էդ ո՞նց կլինի, որ դատավորը, տեսնելով, որ անձը նիստի չի ներկայանում, առերևույթ անհարգալից վերաբերմունք է ցուցաբերում դատարանի  նկատմամբ, ու որ կան ապացույցներ՝ փաստաբանը գրել է, որ վստահորդը չի գալու, չի կարող կալանք կիրառել: Չ՞է որ սա  դատավորի վարույթն է»,- ասում է փաստաբան Արսեն Սարդարյանը:
Նվեր Մկրտչյանի փաստաբանին՝ Յուրա Ավայանին էլ փորձեցինք հարցեր ուղղել, որ  նա իր պաշտպանյալի դիրքորոշումը ներկայացնի, սակայն նա հրաժարվեց հարցերի պատասխանել, ասելով, որ դրա ժամանակը չէ: Ի դեպ, երբ Բախշիյանը կալանավայր ուղարկեց Նվեր Մկրտչյանին, վերջինս հրաժարվեց Քաջարանի քաղաքապետի դեմ իր գրած ցուցմունքներից։
Բորիս Բախշիյանն այն դատավորն  էր, որը վերջերս կալանքից ազատ է արձակել մի շարք ընդդիմադիր գործիչների, որոնց թվում են խարդախության համար մեղադրվող Քաջարանի քաղաքապետ Մանվել Փարմազյանը, Գորիսի փոխքաղաքապետ Մենուա Հովսեփյանը, որին խուլիգանության մեղադրանք է առաջադրված և  «Սիսական» ջոկատի հրամանատար, վառ ընդդիմադիր գործիչ, վարչապետի դեմ մահափորձ նախապատրաստելու համար մեղադրվող  Աշոտ Մինասյանը, որի խափանման միջոցը փոխարինվեց գրավով հունվարի 26-ին:
Ահա ինչու իրավաբանական հանրույթը, քաղաքական և հանրային տարբեր շրջանակներ համոզված են, որ դատավորի հետապնդումը քաղաքական ենթատեքստ ունի և որ այսկերպ իշխանությունները նրան պատժում են:
Բորիս Բախշիյանը դատավոր է նշանակվել Փաշինյանի իշխանության օրոք՝ 2019 թվականին: Մինչ այդ նա  դատախազության 3-րդ կայազորի զինդատախազի տեղակալի պաշտոնն էր զբաղեցնում:
3-րդ կայազորային քննչական վարչությունը սպասարկում է Մարտակերտի զորամասերը։ 2019 թվականին այդ կայազորի կողմից մի շարք աղմկահարույց գործեր են քննվել, որոնց Forrights.am-ը նախկինում անդրադարձել է: Դրանց թվում է երեւանցի զինծառայող Կ․-ի գործը, որին  բանակ զորակոչվելու հենց առաջին օրերին սպան ծեծել էր եւ սեռական բռնության ենթարկել: Գործը հարուցվելուց հետո շատ արագ այն շրջեց տուժողի դեմ։ Երրորդ կայազորում է քննվել նաև եզդի զինծառայող Յուրիկ Բրոյանի գործը, որը հոգեկան խնդիրներ ուներ  և որին Մարտակերտի զորամասում «կամբատը» դաժան ծեծի է ենթարկել: Քրեական գործ հարուցվեց, որը ձեւական եւ երկարուձիգ քննությունից հետո փակվեց:
Նախորդ նյութըFreedom House-ը մեծապես մտահոգված է ծանր վիրավորանքը քրեականցնող նոր դրույթի կիրառման կապակցությամբ
Հաջորդ նյութըՀաստատվել է կորոնավիրուսով վարակվելու 1631 նոր դեպք,մահացել է 11 քաղաքացի
Այսօր ավարտվեց իմ պաշտոնավարումը` որպես Հայաստանի Արդարադատության նախարար. Անդրեասյան
«Հայաստանը մեծ արվեստագետ կորցրեց». վերջին մարտերում զոհված 19-ամյա Արենից հուշը նրա գեղանկարներն են
«Դիրք չկա, որ խնդիր չլինի»․ ի՞նչ պայմաններում են քնում զինվորները
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ԵՄ քաղաքացիական առաքելությունը կտեղակայվի հայ-ադրբեջանական սահմանի երկայնքով
Պրահայի քառակողմ հանդիպմանը հայտարարություն է ընդունվել
Edit with Live CSS
Write CSS OR LESS and hit save. CTRL + SPACE for auto-complete.